На основу члана 12. и 14. Ближих критеријумима за избор у звање наставника Универзитета у Нишу, члана 3.б Правилника о поступку стицања звања и заснивања радног односа наставника Универзитета у Нишу, члана 23. Правилника о избору у звања Филозофског факултета у Нишу, и члана 98, став 1. Статута Филозофског факултета у Нишу, Наставно научно веће на седници одржаној 20.09.2017. године донело је

**ПРАВИЛНИК**  
**O ПРИСТУПНОМ ПРЕДАВАЊУ**

**Члан 1**

Овим Правилником се ближе уређују услови, састав Комисије, поступак и критеријуми за оцену приступног предавања кандидата који се први пут бирају у наставничко звање на Филозофском факултету у Нишу.

**Члан 2**

Кандидат који нема педагошко искуство на високошколској установи, а који се бира први пут у наставничко звање, у оквиру ближих критеријума процене способности за наставни рад утврђених Законом о високом образовању, Правилника о поступку стицања звања и заснивања радног односа наставника Универзитета у Нишу и Ближих критеријумима за избор у звање наставника Универзитета у Нишу, мора имати и позитивну оцену приступног предавања.

**Члан 3**

По пријему конкурсне документације Комисија за писање извештаја о кандидатима пријављеним на конкурс утврђује неопходност организовања приступног предавања за кандидате који немају одговарајуће педагошко искуство у смислу овог Правилника и о томе обавештава декана.

**Члан 4**

Декан Факултета образује Kомисију за оцену приступног предавања коју чине најмање два члана из научне области приступног предавања и један наставник из области Методике наставе или продекан за наставу.

**Члан 5**

Декан Факултета, у договору са Комисијом за оцену приступног предавања организује приступно предавање кандидата. Служба за опште и правне послове обавештава чланове Комисије и пријављене кандидате на конкурс о датуму и месту одржавања приступног предавања, као и о теми приступног предавања, најкасније 15 дана пре одржавања приступног предавања.

**Члан 6**

Тему приступног предавања утврђује Комисија на основу садржаја научне области за коју је покренут поступак избора у звање. Уколико се на конкурс пријави више кандидата без одговарајућег педагошког искуства, сваки кандидат добија исту тему. Тема приступног предавања не сме да буде из области докторске дисертације кандидата.

**Члан 7**

Приступно предавање је јавно и одржава се у одговарајућим просторијама Факултета. Одржавање приступног предавања се оглашава на огласним таблама и сајту Факултета најмање осам дана пре одржавања предавања са јасно назначеним датумом, временом, местом одржавања приступног предавања, темом приступног предавања и списком кандидата.

**Члан 8**

Време предвиђено за одржавања приступног предавања је 45 минута – школски час. Уколико има више пријављених кандидата приступна предавања се одржавају истог дана, а редослед излагања приступног предавања се утврђује по азбучном реду пријављених кандидата. За време предавања једног кандидата остали кандидати су ван просторије у којој се одвија предавање.

**Члан 9**

Комисија приликом приступног предавања оцењује:

1. **припрему и квалитет садржаја предавања** - адекватност садржаја предавања; да ли је за припрему предавања коришћена адекватна стручна литература; да ли предавање има јасну логичку структуру и артикулацију (увод, централни део, завршни део);
2. **дидактичко-методички аспект извођења предавања** - да ли се информације саопштавају јасно, разговетно и језгровито; да ли се примењују различите методе, технике, облици и средства наставног рада; да ли су реализоване све етапе часа, а динамика рада прилагођена претходним знањима студената, циљевима часа и специфичностима садржаја предмета; да ли су примењена средства подстицања активног усвајања знања (стимулише ли се критичко размишљање студената, да ли су садржаји занимљиви и усмерени на примену наученог); да ли се студенти подстичу да самостално користе додатне изворе информација, као што су стручне књиге, чланци из часописа, интернет и др.

**Члан 10**

Након завршеног предавања сваки члан Комисије оцењује приступно предавање нумеричком оценом од 5 до 10. На основу појединачних оцена свих чланова Комисије израчунава се просечна оцена. Кандидат који добије оцену 5 од два члана Комисије сматра се да није успешно одржао предавање и оно се оцењује коначном оценом 5 (не задовољава).

Председник Комисије сачињава записник о приступном предавању кандидата (у прилогу овог Правилника) у коме се наводе појединачне оцене свих чланова Комисије и просечна оцена за сваког кандидата. Записник потписују сви чланови Комисије.

**Члан 11**

Правилник ступа на снагу наредног дана од дана усвајања и објављивања на огласним таблама и сајту Факултета и примењује се на конкурсе расписане почев од 01.10.2017. године.

**Декан Филозофског факултета**  
**Проф. др Наталија Јовановић**

 **Филозофски факултет**

**Универзитет у Нишу**

**ЗАПИСНИК КОМИСИЈЕ ЗА ОЦЕНУ ПРИСТУПНОГ ПРЕДАВАЊА**

**КАНДИДАТА ЗА ПРВИ ИЗБОР У НАСТАВНИЧКО ЗВАЊЕ**

1. **ПОДАЦИ О КОНКУРСУ**

|  |  |
| --- | --- |
| **Конкурс за избор у звање:** |  |
| **Ужа научна област:** |  |
| **Датум расписивања конкурса:** |  |
| **Конкурс објављен у:** |  |
| **Пуно или непуно радно време:** |  |

1. **ПОДАЦИ О КОМИСИЈИ ЗА ОЦЕНУ ПРИСТУПНОГ ПРЕДАВАЊА**

|  |  |
| --- | --- |
| **Датум именовања комисије:** | **Одлука декана о именовању чланова Комисије за оцену приступног предавања бр.** |
|  |  |

|  |  |  |  |  |
| --- | --- | --- | --- | --- |
|  | **Чланови комисије** | **Звање и датум избора у звање** | **Ужа научна област** | **Високошколска установа** |
| 1 |  |  |  |  |
| 2 |  |  |  |  |
| 3 |  |  |  |  |

1. **ПОДАЦИ О КАНДИДАТУ**

|  |  |
| --- | --- |
| **Име, име родитеља, презиме** |  |
| **Датум и место рођења:** |  |
| **Место боравка, адреса:** |  |
| **Стечено образовање – академска титула** |  |
| **Запослен/а у** |  |
| **Професионални статус/ радно место** |  |
| **Академско звање у тренутку пријаве на конкурс** |  |

1. **ИЗВЕШТАЈ О ПРИСТУПНОМ ПРЕДАВАЊУ**

|  |  |
| --- | --- |
| **Датум, време и место одржавања приступног предавања:** |  |
| **Тема приступног предавања:** |  |
| **Циљна група – коме је приступно предавање намењено:** |  |
| **Кратак опис тока приступног предавања** | Начинити осврт на:   1. **припрему и квалитет садржаја предавања** - адекватност садржаја предавања; да ли је за припрему предавања коришћена адекватна стручна литература; да ли предавање има јасну логичку структуру и артикулацију (увод, централни део, завршни део); 2. **дидактичко-методички аспект извођења предавања** - да ли се информације саопштавају јасно, разговетно и језгровито; да ли се примењују различите методе, технике, облици и средства наставног рада; да ли су реализоване све етапе часа, а динамика рада прилагођена претходним знањима студената, циљевима часа и специфичностима садржаја предмета; да ли су примењена средства подстицања активног усвајања знања (стимулише ли се критичко размишљање студената, да ли су садржаји занимљиви и усмерени на примену наученог); да ли се студенти подстичу да самостално користе додатне изворе информација, као што су стручне књиге, чланци из часописа, интернет и др. |

**3. ОЦЕНА ПРИСТУПНОГ ПРЕДАВАЊА**

|  |  |
| --- | --- |
| **Члан комисије:** | **Оцена (бројчано и словима):** |
|  |  |
|  |  |
|  |  |

**Коначна оцена приступног предавања кандидата**: \_\_\_\_\_\_\_\_\_\_\_\_\_\_\_\_ (словима и бројем)

У Нишу, \_\_\_\_\_\_\_\_\_\_\_\_\_\_\_\_

Комисија:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**